Source: https://www.curierulfiscal.ro/2015/02/16/cardul-national-de-asigurari-sociale-de-sanatate/
Timestamp: 2020-08-10 12:06:24+00:00
Document Index: 44954072

Matched Legal Cases: ['articolul 5', 'articolul 6', 'articolul 7', 'articolul 8', 'articolul 9', 'articolul 9']

Curierul fiscal | Cardul national de asigurari sociale de sanatate
In M.Of. nr. 86 din 2 februarie 2015 a fost publicata HG nr. 49/2015 pentru modificarea si completarea HG nr. 900/2012 pentru aprobarea Normelor metodologice de aplicare a prevederilor referitoare la cardul national de asigurari sociale de sanatate din titlul IX „Cardul european si cardul national de asigurari sociale de sanatate” din Legea nr. 95/2006 privind reforma in domeniul sanatatii.
Hotararea Guvernului nr. 900/2012 pentru aprobarea Normelor metodologice de aplicare a prevederilor referitoare la cardul national de asigurari sociale de sanatate din titlul IX “Cardul european si cardul national de asigurari sociale de sanatate” din Legea nr. 95/2006 privind reforma in domeniul sanatatii, publicata in Monitorul Oficial al Romaniei, Partea I, nr. 643 din 10 septembrie 2012, cu modificarile ulterioare, se modifica si se completeaza dupa cum urmeaza:
(1) Incepand cu data de 1 februarie 2015, in sistemul de asigurari sociale de sanatate se utilizeaza cardul national de asigurari sociale de sanatate de catre asigurati si furnizorii de servicii medicale, medicamente si, dupa caz, de furnizorii de dispozitive medicale in conditiile actelor normative in vigoare.
(2) Pana la data de 1 mai 2015, pentru dovedirea calitatii de asigurat pot fi utilizate si documentele prevazute la art. 212 alin. (1) din Legea nr. 95/2006 privind reforma in domeniul sanatatii, cu modificarile si completarile ulterioare.
(3) Persoanele prevazute la art. 336 alin. (1) din Legea nr. 95/2006, cu modificarile si completarile ulterioare, pentru care nu a fost emis cardul national fac dovada calitatii de asigurat pe baza documentelor prevazute la art. 212 alin. (1) din aceeasi lege, pana la data la care asiguratul intra in posesia cardului, dar nu mai tarziu de 30 de zile de la data emiterii acestuia.
(4) Informatiile privind emiterea cardului national se verifica prin intermediul serviciilor web sau prin intermediul unui instrument electronic care poate fi accesat pe site-ul CNAS la adresa http://www.cnas.ro/page/verificare-asigurat.html.”
(5) Dupa expirarea perioadei prevazute la alin. (2), persoanele prevazute la art. 336 alin. (1) din Legea nr. 95/2006, cu modificarile si completarile ulterioare, care refuza in mod expres, din motive religioase sau de constiinta, primirea cardului national, fac dovada calitatii de asigurat pe baza adeverintei de asigurat cu o valabilitate de 3 luni, eliberata la solicitarea asiguratului de catre casa de asigurari de sanatate la care este luat in evidenta. Adeverinta de asigurat cu o valabilitate de 3 luni se elibereaza asiguratului pe baza unei cereri adresate casei de asigurari de sanatate la care acesta este luat in evidenta. Cererea, pentru prima solicitare de eliberare a adeverintei, va fi insotita de declaratia pe propria raspundere privind refuzul cardului, precum si de cardul national, in situatia in care acesta a fost distribuit.
(6) Casele de asigurari de sanatate vor elibera cardurile nationale oricand in perioada de valabilitate a acestora, pe baza unei cereri scrise a asiguratilor, inclusiv celor care au refuzat initial primirea cardului national.
2. La normele metodologice, la articolul 5, alineatul (7) se modifica si va avea urmatorul cuprins:
“(7) Cardurile nationale nedistribuite si predate de catre operatorul de servicii postale la casele de asigurari de sanatate se distribuie asiguratilor de catre casele de asigurari de sanatate prin prezentarea acestora la sediul casei de asigurari de sanatate la care sunt luati in evidenta. Cardurile nationale care nu au ajuns la titulari prin servicii postale sau prin casele de asigurari de sanatate pot fi redistribuite acestora prin medicii de familie pe a caror lista de capitatie sunt inscrisi, cu ocazia primei prezentari in vederea acordarii unui serviciu medical. Cardurile nationale nedistribuite de medicii de familie intr-o perioada de 12 luni de la primirea acestora vor fi returnate caselor de asigurari de sanatate, fiindu-le aplicabile prevederile alin. (6) si (7) ale articolului 2 din hotarare.”
3. La normele metodologice, la articolul 6, alineatele (3) si (4) se modifica si vor avea urmatorul cuprins:
“(3) Asiguratul suporta contravaloarea cardului national, precum si cheltuielile aferente distributiei acestuia in situatia solicitarii eliberarii unui duplicat ca urmare a pierderii, furtului sau deteriorarii acestuia, in situatia modificarii datelor personale de identificare, precum si in alte situatii justificate la solicitarea asiguratului.
5. La normele metodologice, la articolul 7, litera d) se modifica si va avea urmatorul cuprins:
“d) poate sa editeze, la solicitarea asiguratului, informatii cu caracter medical, in conditiile legii;”.
6. La normele metodologice, la articolul 8, alineatul (5) se modifica si va avea urmatorul cuprins:
“(5) Pe cipul cardului national se inregistreaza si pot fi accesate datele mentionate la art. 331 alin. (1) din Legea nr. 95/2006, cu modificarile si completarile ulterioare.”
7. La normele metodologice, la articolul 9, alineatul (1) se modifica si va avea urmatorul cuprins:
“(1) Furnizorii de servicii medicale, medicamente si dispozitive medicale aflati in relatii contractuale cu casele de asigurari de sanatate au obligatia de a acorda asistenta medicala pe baza cardului national sau a adeverintei de asigurat cu o valabilitate de 3 luni, dupa caz, in conditiile prevazute de contractul-cadru si de normele metodologice de aplicare a acestuia.”
8. La normele metodologice, la articolul 9, dupa alineatul (1) se introduce un nou alineat, alineatul (1^1), cu urmatorul cuprins:
“(1^1) Serviciile medicale pentru situatiile de urgenta medico-chirurgicala se acorda in conditiile contractului-cadru si ale normelor metodologice de aplicare a acestuia.”